Uusakamana Inama Neencende Yakwe Iyaibeela
Edith Sikota Habwanda and Eunice Mukonde-Mulenga
Magriet Brink
Ili lyashi lyapatunama utwafwiilwa abafyashi batuko.
Mumweshi wapwile, abantu abasunga utunama pacende apo basungila inama shabula abafyashi baali neencito saana. Akanama akakubalilapo ukufika pancende iyi kaali kanama kamwaka umo. Kaleeitwa Nomsa. Ilyo Nomsa afikile kuli iyi ncende, aali uwaonda kabili aleemoneka fye uwabuleensansa.
Nomba munshitafye iinono, Nomsa aliikwete amaka kabili atampile ukwangala neenama shimbi.
Bushiku bumo mumweshi uyo wine, kwaishile ndeke pancende basungila inama shabula abafyashi.
Mundeke mwali akasofu akafimbilwe noobulangeti ubukulu. Akasofu aka baleekeeta ukutila Ndiwa.
Uyu Ndiwa aali neenshiku shisaano. Umuntu uwaleesunga utunama aaleenwisha Ndiwa umukaka uwa mwibotolo.
Bushiku bumo, panshita iya bushiku, inama shonse shalishibwike ilyo akanama baleeita Ambia kafikile.
Ambia aali neemyeshi isaano. Ilyo afikile, aali uwanaka pamulandu wabuleendo ubutali ubo aendele.
Ambia kaali kanama akakwete umukoshi uutali. Pantu aali nomukoshi uutali, Kasunga aaleeikatila ibotolo mumulu pakupeela Ambia umukaka.
Inshiwa shakulekelesha ukufika mumweshi uyu twaali utwana twankalamo. Twaleeitwa: Kopi, Kepi na Keji. Utwana twa nkalamootu, twali neensala saana.
Kasunga naabamwafwako balitemwa inama shonse, ukubikako neeshishumfwa.
Abantu bapancendeyi balaabomba namaka. Bacetekela ukuti bushiku bumo inama ishi shikalaisakamana ishine nookubwelela mumpanga.
You are free to download, copy, translate or adapt this story and use the illustrations as long as you attribute in the following way:
Uusakamana Inama Neencende Yakwe Iyaibeela
Author - Ursula Nafula and Nina Orange
Translation - Edith Sikota Habwanda and Eunice Mukonde-Mulenga
Illustration - Magriet Brink
Language - IciBemba
Level - Longer paragraphs
© African Storybook Initiative 2015
Creative Commons: Attribution 4.0
Source www.africanstorybook.org
bem_Latn lua_Latn lim_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn eng_Latn bem_Latn eng_Latn luo_Latn lim_Latn bem_Latn eng_Latn eng_Latn ita_Latn cjk_Latn